Document ID: 32005R1206

32005R1206
L 197/12
SLUŽBENI LIST EUROPSKE UNIJE
27.07.2005.
UREDBA KOMISIJE (EZ) br. 1206/2005
od 27. srpnja 2005.
o trajnom odobrenju određenih dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3. i 9.d stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima koji se koriste u hranidbi životinja (2), a posebno njezin članak 25.,
budući da:
(1)
Uredbom (EZ) br. 1831/2003 propisuje se odobrenje dodataka koji se koriste u hranidbi životinja.
(2)
Člankom 25. Uredbe (EZ) br. 1831/2003 utvrđuju se prijelazne mjere za zahtjeve za odobrenje dodataka za hranu za životinje podnesene u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjevi za odobrenje dodataka navedenih u prilozima ovoj Uredbi podneseni su prije datuma primjene Uredbe (EZ) br. 1831/2003.
(4)
Početni komentari na te zahtjeve, kako je predviđeno člankom 4. stavkom 4. Direktive 70/524/EEZ, proslijeđeni su Komisiji prije datuma primjene Uredbe (EZ) br. 1831/2003. Ti se zahtjevi prema tome trebaju nastaviti razmatrati u skladu s člankom 4. Direktive 70/524/EEZ.
(5)
Korištenje pripravka enzima endo-1,4-beta-glukanaze, endo-1,3(4)-beta-glukanaze i endo-1,4-beta-ksilanaze dobivenih od Trichoderma longibrachiatum (ATCC 74 252) privremeno je odobreno, prvi put, za pure za tov Uredbom Komisije (EZ) br. 937/2001 (3). U prilog zahtjevu za odobrenje bez vremenskog ograničenja tog pripravka enzima podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takva odobrenja. Prema tome se korištenje ovog pripravka enzima, kako je određeno u Prilogu, treba odobriti bez vremenskog ograničenja.
(6)
Korištenje pripravka enzima endo-1,3(4)-beta-glukanaze i endo-1,4-beta-ksilanaze dobivenih od Penicillium funiculosum (IMI SD101) privremeno je odobreno, prvi put, za svinje za tov Uredbom Komisije (EZ) br. 418/2001 (4). U prilog zahtjevu za odobrenje bez vremenskog ograničenja tog pripravka enzima podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takva odobrenja. Prema tome se korištenje ovog pripravka enzima, kako je određeno u Prilogu, treba odobriti bez vremenskog ograničenja.
(7)
Korištenje pripravka enzima endo-1,4-beta-ksilanaze dobivenog od Bacillus subtilis (LMG S-15136) privremeno je odobreno, prvi put, za prasad, Uredbom Komisije (EZ) br. 937/2001. U prilog zahtjevu za odobrenje bez vremenskog ograničenja tog enzimskog pripravka podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takva odobrenja. Prema tome se korištenje ovog enzimskog pripravka, kako je određeno u Prilogu, treba odobriti bez vremenskog ograničenja.
(8)
Korištenje pripravka enzima endo-1,3(4)-beta-glukanaze dobivenog od Trichoderma longibrachiatum (ATCC 2106), endo-1,4-beta-ksilanaze dobivenog od Trichoderma longibrachiatum (ATCC 2105) i subtilizina dobivenog od Bacillus subtilis (ATCC 2107) privremeno je odobreno, prvi put, za piliće za tov, Uredbom Komisije (EZ) br. 1636/1999 (5). U prilog zahtjevu za odobrenje bez vremenskog ograničenja tog pripravka enzima podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takva odobrenja. Prema tome se korištenje ovog enzimskog pripravka, kako je određeno u Prilogu, treba odobriti bez vremenskog ograničenja.
(9)
Procjena ovih zahtjeva pokazuje da se trebaju zahtijevati određeni postupci radi zaštite radnika od izlaganja dodacima navedenim u prilozima. Takva se zaštita treba osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (6).
(10)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravci koji pripadaju skupini „Enzimi”, kako je izloženo u Prilogu, odobravaju se za korištenje bez vremenskog ograničenja kao dodaci u hranidbi životinja pod uvjetima predviđenim tim Prilogom.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. srpnja 2005.

Labels: 0
17
16
6